### Sagsfremstilling

**Orientering fra udvalgsformanden:**

**Orientering fra øvrige medlemmer:**

**Orientering fra forvaltningen:**

[adresse] og det gamle mejeri - status på nedrivning.

Der er fundet leverandør til 20 nye administrationsbiler. Nu følger udbud på kommunens 115 plejebiler.

Klage - jordvolde i strid med lokalplan 159-721. Se vedlagte bilag.

Afgørelse fra Miljø- og Fødevareklagenævnet
Teknik- og Miljøudvalget besluttede på mødet den 13. juni 2023, at meddele dispensation fra fortidsmindebeskyttelseslinjen til opførelse af en lagerhal på 1.500 m2 og en overdækning på 353 m2, på ejendommen matr. nr. 349 Gånsager, Vodder Ejerlav, beliggende [adresse], 6780 Skærbæk. Kommunens afgørelsen blev efterfølgende påklaget af Slots- og Kulturstyrelsen. Miljø- og Fødevareklagenævnet har den 9. september 2025 truffet afgørelse i sagen, og har ændret forvaltningens afgørelse til et afslag. Virksomheden har efterfølgende fået en dispensation fra fortidsmindebeskyttelseslinjen til opførelse af overdækningen på matr. nr. 20 Gånsager, Vodder Ejerlav.

Oprettelse af ny skolepatrulje på [adresse] i Toftlund
STUK i Toftlund har ansøgt om tilladelse til oprettelse af en skolepatrulje på [adresse] ved STUK. Da STUK er en friskole, er det i henhold til Færdselslovens § 3, stk. 3 vejmyndigheden, som kan træffe beslutning om godkendelse af oprettelse af skolepatrulje. Det sker efter samråd med skolens ledelse og politiet. Politiet har godkendt lokaliteten. Der skal i forbindelse med oprettelse af skolepatruljen opsættes A 22 tavler med undertavle "Skole", og der anbringes et blinksignal med to skiftevis blinkende gule lysåbning, som aktiveres når der er skolepatrulje. Der etableres ikke fodgængerfelt. Der er udgifter til etablering af afmærkningen, som dækkes af [adresse].

Afgørelse fra Miljø- og Fødevareklagenævnet
Teknik- og Miljøudvalget besluttede den 13. juni 2023, at meddele lovliggørende dispensation fra sø- og åbeskyttelseslinjen til at plante træer og buske på en del af matr. nr. 1204 [adresse], beliggende [adresse], 6270 Tønder. [adresse] afgørelse blev påklaget til Miljø- og Fødevareklagenævnet, som den 11. september 2025 ændrede forvaltningens afgørelse til et afslag.

Afgørelse fra Vestre Landsret om drikkevandsindvinding
I en sag fra en anden kommune har Vestre Landsret stadfæstet en afgørelse om kontrolprogram for private vandforsyningsanlæg på en udlejningsejendom. Omstændighederne i sagen er sammenlignelige med omstændighederne i flere af de sager, hvor forvaltningen i løbet af 2024 traf afgørelse om kontrolprogram.

Klage over afgørelse - Projekt #25 (VE2023) - Ballum HedeDer er indgået to separate klager vedr. Projekt #25 (VE2023) - Ballum Hede, der fik vedtaget lokalplan og udstedt § 25 tilladelse i august.
Den ene klage er indgået i Miljø- og Fødevareklagenævnet iht. § 25 tilladelsen, den anden i Planklagenævnet iht. plangrundlaget.
Der er indleveret 252 underskrifter imod solcellepark - Ballum Hede. Underskrifterne er vedhæftet som bilag.

Sagsbehandlingstider af husdyrsager 2024
Styrelsen for Grøn Arealomlægning og Vandmiljø har udgivet den årlige statistik for sagsbehandlingstider af husdyrsager. Se vedlagte notat og statistik. I 2023 afgjorde Tønder Kommune 30 sager med en gennemsnitlig sagsbehandlingstid på 5 måneder. I 2024 afgjorde Tønder Kommune 40 sager med en gennemsnitlig sagsbehandlingstid på 4,4 måneder.

Margrethe Knudsen Kog Nord
Der pågår et stort LIFE Wadden Sea Birds Projekt i Margrethe Knudsen Kog Nord, hvor der til dels arbejdes med en stor forbedring af naturværdierne i området, sikres publikumsfaciliteter til formidling samt indpasses klimatilpasningstiltag i form af vandparkering. Udvalget er tidligere orienteret om projektet - senest marts 2025. Der har været henvendelse omkring de fremtidige forhold for færden i området fra området. Derfor vil der på mødet blive givet en orientering om forholdene.

Julemøde 2025
Der er tradition for at Teknik- og Miljøudvalget en gang om året mødes med håndværkere og entreprenører samt byggebranchens rådgiver. På dialogmødet sættes fokus på næste års større udviklings- og anlægsprojekter jf. budget 2026, nye regler og andet nyt af betydning for byggebranchen og lokale virksomheders konkurrenceevne. Formålet er også at klæde de lokale håndværkere og entreprenører godt på til, at kunne deltage i løsning af kommunale bygge- og anlægsopgaver. Der er praksis for at julemødet holdes vekslende steder i kommunen. De seneste år, har der forud for mødet været tilbud om et fælles virksomhedsbesøg. Forvaltningen foreslår, at mødet i 2025 holdes 11. december kl. 16.00 - 18.00  med efterfølgende spisning indtil ca. 19.30.
Forslag til et virksomhedsbesøg fra ca. 15.00 - 16.00 efterspørges.

Årshjul 2025
Årshjulet er et dynamisk styringsværktøj, der giver Teknik- og Miljøudvalget et løbende, samlet overblik over udvalget aktiviteter, der ligger ud over udvalgsmøderne.

### Indstilling Direktøren for Teknik/Miljø, Service og Beskæftigelse indstiller,

at orienteringen tages til efterretning.

### Beslutning

Orienteringen taget til efterretning.